వి. ఎస్. శివకుమార్

**వి. ఎస్. శివకుమార్** (జననం  1960 మే 30) భారత జాతీయ కాంగ్రెస్ పార్టీకి చెందిన రాజకీయ నాయకుడు.  ఊమెన్ చాందీ మంత్రి వర్గంలో  కేరళ ప్రభుత్వ ఆరోగ్య, కుటుంబ సంక్షేమ శాఖ మంత్రి గా పనిచేశాడు. 2011  నుండి 2021 వరకు కేరళలోని తిరువనంతపురం శాసనసభ నియోజకవర్గం నుండి రెండు సార్లు ఎమ్మెల్యేగా గెలిచాడు. వి. ఎస్. శివకుమార్ 1999 నుంచి 2004 వరకు తిరువనంతపురం ఎంపీగా పనిచేశాడు.

## ప్రారంభ జీవితం
వి.ఎస్‌. శివకుమార్ 1960 మే 30న కేరళ రాష్ట్రం నెయ్యాట్టింకర సమీపంలోని అమరవిళలో కె.వి. సదాశివన్ నాయర్  బి. సుభద్ర అమ్మ దంపతులకు జన్మించారు.వి. ఎస్. శివకుమార్ తిరువనంతపురంలోని వెలు థంపి మెమోరియల్ నాయర్ సర్వీస్ సొసైటీ కళాశాల నుండి బీఎస్సీ పూర్తి చేశారు. తిరువనంతపురంలోని కేరళ లా అకాడమీ లా కాలేజీ నుండి ఎల్.ఎల్.బి లో  పట్టా పొందారు. వి. ఎస్. శివకుమార్ సింధు సాలూజా సి.ఆర్.ను వివాహం చేసుకున్నారు. వి. ఎస్. శివకుమార్ సింధు సాలూజా దంపతులకు ఇద్దరు కుమార్తెలు ఉన్నారు. వీరు తిరువనంతపురంలో శాస్తమంగళం సమీపంలో నివసిస్తున్నారు.

## రాజకీయ జీవితం
వి. ఎస్. శివకుమార్ 1978లో కేరళ స్టూడెంట్స్ యూనియన్ (కేఎస్యూ) లో ప్రవేశించి తన రాజకీయ జీవితాన్ని ప్రారంభించాడు. 1979-80 లో వి. ఎస్. శివకుమార్ తను చదువుతున్న కాలేజీకి విద్యార్థి యూనియన్ సంఘానికి అధ్యక్షుడిగా ఎన్నికయ్యారు. వి. ఎస్. శివకుమార్ భారత జాతీయ కాంగ్రెస్ పార్టీలోకి ప్రవేశించి ఆ పార్టీలో డిసిసి అధ్యక్షుడు, ఎఐసిసి సభ్యుడు, కెపిసిసి సభ్యుడు, ప్రధాన కార్యదర్శిగా వివిధ హోదాలలో పనిచేశారు. వి. ఎస్. శివకుమార్ 1999 భారత స్వారత్రిక ఎన్నికలలో కాంగ్రెస్ పార్టీ తరపున తిరువనంతపురం నుంచి ఎంపీగా పోటీ చేసి గెలిచాడు. 1999 నుంచి 2004 వరకు ఆయన ఎంపీగా పనిచేశాడు.

**పదవులు**

* 1978-1979 యూనివర్సిటీ యూనియన్ కౌన్సిలర్ (కేరళ విశ్వవిద్యాలయం) 
* 1980-1982 ప్రధాన కార్యదర్శి, బ్లాక్ కాంగ్రెస్ కమిటీ
* 1982-1987 అధ్యక్షుడు, బ్లాక్ యూత్ కాంగ్రెస్, పరశాల బ్లాక్, జిల్లా త్రివేండ్రం
* 1987-1993 ఉపాధ్యక్షుడు, జిల్లా యువజన కాంగ్రెస్ కమిటీ, త్రివేండ్రం
* 1993-2000 అధ్యక్షుడు, జిల్లా యువజన కాంగ్రెస్, త్రివేండ్రం
* 1999-2004 13వ లోక్ సభకు ఎన్నికయ్యారులోక్ సభ
* 1999-2000 సభ్యుడు, సైన్స్  టెక్నాలజీ, పర్యావరణం  అడవుల కమిటీ

1999లో వి. ఎస్. శివకుమార్ తిరువనంతపురం (లోక్ సభ నియోజకవర్గం) నుండి కాంగ్రెస్ పార్టీ తరఫున పోటీచేసి సిపిఐకి చెందిన కనియాపురం రామచంద్రన్ను 14,385 ఓట్ల తేడాతో ఓడించి మొదటిసారి పార్లమెంటు సభ్యుడిగా ఎన్నికయ్యారు. 2004 వరకు వి. ఎస్. శివకుమార్ ఈ నియోజకవర్గానికి పార్లమెంట్ సభ్యుడిగా ప్రాతినిధ్యం వహించారు. కానీ 2004లో పార్లమెంట్ ఎన్నికలలో పోటీచేసి కేరళ మాజీ ముఖ్యమంత్రి పి. కె. వాసుదేవన్ నాయర్ చేతిలో ఓడిపోయాడు.   2005లో తిరువనంతపురం ఎంపీగా ఉన్న పి. కె. వాసుదేవన్ నాయర్ మరణం తో జరిగిన ఉప ఎన్నికలలో తిరువనంతపురం నియోజకవర్గం నుండి సిపిఐకి చెందిన   పన్నియన్ రవీంద్రన్ చేతిలో వి. ఎస్. శివకుమార్  ఓటమి రుచి చూశారు.

2011 కేరళ రాష్ట్ర శాసనసభ ఎన్నికల్లో వి. ఎస్. శివకుమార్ తొలిసారిగా తిరువనంతపురం శాసనసభ నియోజకవర్గం నుంచి పోటీ చేసి  మాజీ మంత్రి వి. సురేంద్రన్ పిళ్లైపై 5352 ఓట్ల తేడాతో విజయం సాధించారు.

2011 ఎమ్మెల్యేగా విజయం సాధించిన తర్వాత ఉమెన్ చాందీ ప్రభుత్వంలో వి. ఎస్. శివకుమార్ మంత్రిగా పనిచేశాడు. ఆయన 2011 మే 18న ఊమెన్ చాందీ మంత్రిత్వ శాఖలో ఆయన అనేక శాఖలకు మంత్రిగా పనిచేశాడు. ఉమెన్ చాందీ మొదటి మంత్రివర్గంలో, వి. ఎస్. శివకుమార్ ఆరోగ్య, కుటుంబ సంక్షేమ,  శాఖల మంత్రిగా పనిచేశాడు. ఆరోగ్యం, కుటుంబ సంక్షేమం, వైద్య విద్య, వైద్య విశ్వవిద్యాలయం, స్వదేశీ మందులు, ఔషధ నియంత్రణ, లాంటి కీలకమైన శాఖలకు ఆయన మంత్రి గా పని చేశాడు.

2011  2016 మధ్య తన సన్నిహితుల ద్వారా చట్టవిరుద్ధంగా డబ్బు సంపాదించినందుకు వి. ఎస్. శివకుమార్ పై 2020 ఫిబ్రవరి 27 న కేరళ విజిలెన్స్ అండ్ అవినీతి నిరోధక బ్యూరో (విఎసిబి) కేసు నమోదు చేసింది.

## ఇవి కూడా చూడండి

* కేరళ ప్రభుత్వం
* కేరళ మంత్రులు

## మూలాలు

వర్గం:కేరళ నుండి ఎన్నికైన లోక్‌సభ సభ్యులు
వర్గం:13వ లోక్‌సభ సభ్యులు
వర్గం:1960 జననాలు
వర్గం:జీవిస్తున్న ప్రజలు